Diari Oficial de la Generalitat Valenciana


Sumari del DOGV 4971, del 22-03-2005 (2005/3066)

ACORD de 17 de març de 2005, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Villena.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4971

Data del DOGV
:   22-03-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3066


Data del document
:   17-03-2005

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Villena
    * expropiació

ACORD de 17 de març de 2005, del Consell de la Generalitat, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Villena. [2005/X3066]
  
El Consell de la Generalitat, en la reunió del dia 17 de març de 2005, va adoptar l'acord següent:
  
L'Ajuntament de Villena, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'Urbanització de la Unitat d'Execució Única del Pla Parcials del Sector ?Rodalia de la factoria Forte-Bulilla?, el projecte del qual inclou l'execució de les obres d'accés a l'autovia.
  
Aquesta declaració d'urgent ocupació es justifica per les raons següents:
  
L'ocupació dels terrenys a expropiar ha de dur-se a terme amb celeritat ja que està vinculada a l'execució de les obres de construcció d'accessos a l'autovia des del sector industrial ?Rodalia de la factoria Forte-Bulilla?, amb greus problemes relatius al desfasament de preus i possibilitat de no poder executar-se en els terminis previstos, si les esmentades obres no s'inicien; la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no han presentat al·legacions. En l'expedient consten l'aprovació del projecte d'obres, l'acta de replantejament i l'aval de l'agent urbanitzador Promocions i Urbanitzacions del Vinalopó, SA.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Villena, per a l'execució del Projecte d'Urbanització de la Unitat d'Execució Única del Pla Parcials del Sector ?Rodalia de la factoria Forte-Bulilla?, el projecte del qual inclou l'execució de les obres d'accés a l'autovia.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant el Consell de la Generalitat, en el termini d'un mes comptat a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar-hi qualsevol altra via que estimen oportuna.
  
València, 17 de març de 2005
  
La consellera secretària del Consell de la Generalitat,
  
per substitució,